《缺题》
明代·王象晋

蜡祭喧喧土鼓搓，纷纷髦稚拥如波。咏幽恍际周王世，布令行宣青帝和。

冰箸迎阳辞碧瓦，梅珠散彩耀繁柯。春光积渐来茅舍，对酒能忘鼓腹歌。

作者简介：山东新城人，字荩臣，一字康宇。万历三十二年进士。官至浙江布政使。去官后优游林下二十年。有《群芳谱》、《清悟斋欣赏编》、《剪桐载笔》、《秦张诗馀合璧》等。